**HIDAK**

A Béga folyó alig 250 kilométer hosszú. A Kárpátokban, a Ruszka-havasokban ered, és a Vajdaságban a torkollik a Tiszába. Közben átszeli Nagybecskerek városát.

Közülük a legnevezetesebbek a következők :

**Kis-híd (Ferenc József-híd)**

(1904)

1904-ben építették, a város legöregebb hídja. Az Igazságügyi Palota v. más nevén Bíróság és a református templom szomszédságában áll, a Béga partján.

**Nagy-híd (Erzsébet-híd v. Eiffel-híd)**

(1904-1969)

1904-ben építették, 1969-ben lebontották.

**Száraz-híd** (Most na Suvom)

(1962)

A Béga-folyó a város közepén egy hatalmas hurkot ír le, ebben a hurokban épült fel a Kisamerika nevet viselő lakótelep, amely 1962-ben egy gyalogos függőhidat is kapott.

A hurokkal azonban sok gond volt. A folyórészt időnként lelassította a lerakódás és a folyóba eresztett szennyvíz. Abban az időben egy komolyabb árvíz is volt a környéken. Az illetékesek ezért úgy döntöttek, hogy átvágják a hurkot, és új medret építenek. Ezzel megszabadultak az iszapos kanyartól, és három kilométerrel lerövidült a hajóút.

A városrendezők sokáig nem tudták eldönteni, hogy betömjék-e a folyóágat, vagy más megoldást találjanak. Végül a belgrádi Jaroszlav Cserny Intézet javaslata mellett döntöttek. Három különálló tó létrehozása mellett döntöttek, melyek horgászásra, fürdésre, illetve vizisportokra szolgálnak majd. A terület többi részén parkokat alakítanak ki. A meder többi részét fel is töltötték, így kialakult nem három, de négy tó. De érthetetlen módon a híd alatti részt is feltöltötték, így a híd víz nélkül maradt. Pedig mindössze az egyik tavat kellett volna 50-100 méterre hosszabbra hagyni. Így kapta a Most na Suvom, Száraz-híd nevet.

Az 1990-es évek elején pedig teljesen leálltak a munkálatokkal. A félkész tavakat azóta nem az eredeti elképzelések szerint használják. Vannak, akik horgásznak, nyáron pedig fürödnek bennük. De a partszakaszok elkezdtek omladozni, és többen belefulladtak a tavakba.

A beruházást azóta sem fejezték be, a Száraz-híd pedig víz nélkül álldogál egy mező közepén. A hatalom több mint harminc éve nem tudja eldönteni, hogy mi legyen, mit tegyen a Béga elterelésekor szárazon maradt függőhíddal.

Állapota napjainkra nagyon leromlott, korlátjai helyenként kidőltek. Hiába hegesztették be a feljáróját, a híd egyre inkább közveszélyessé válik. Furcsa emlékműve lett az emberi ostobaságnak.

(A TÉRKÉP szerint még van két híd, de még sem a nevüket, sem történetüket, leírásukat nem találtam meg ezidáig.)